ERW โบรกชี้ Q1 ฟื้นตัวเด่น! “เราเที่ยวด้วยกัน” หนุน-ยกเลิก Thailand pass รับอานิสงส์เต็ม
ERW โบรกชี้ผลงาน Q1 ฟื้นตัวเด่น! “เราเที่ยวด้วยกัน” หนุน-ยกเลิก Thailand pass รับอานิสงส์เต็ม แนะซื้อเป้า 3.90 บ.
ERW โบรกชี้ผลงาน Q1 ฟื้นตัวเด่น! “เราเที่ยวด้วยกัน” หนุน-ยกเลิก Thailand pass รับอานิสงส์เต็ม แนะซื้อเป้า 3.90 บ.
18 พ.ค. 2565

บล.เคทีบีเอสที ระบุในบทวิเคราะห์วันนี้ (20 เม.ย.2565) ว่า บริษัท ดิ เอราวัณ กรุ๊ป จำกัด (มหาชน) หรือ ERW (ซื้อ/เป้า 3.90 บาท) Occ. Rate ยังปรับตัวเพิ่มขึ้นต่อเนื่อง, คาดไตรมาส 1/2565 ฟื้นตัวได้ดียังคงคำแนะนำ “ซื้อ” และราคาเป้าหมายปี 2565 ที่ 3.90 บาท อิง DCF(WACC 7.6%, terminal growth 2.5% ) โดยจากการประชุมGroupconference call วานนี้ มีมุมมองเป็นกลางจากภาพรวมยังเป็นไปตามที่คาดไว้
โดยภาพรวม Occ. Rate ในเดือน เม.ย.2565 (MTD) ปรับตัวดีขึ้นต่อเนื่องมาอยู่ที่ 48% จากไตรมาส 1/2565 ที่ 30% ขณะที่ด้านค่าใช้จ่ายหากจำนวนนักท่องเที่ยวกลับมาเท่าปี 2562 จะเห็นค่าใช้จ่ายปรับตัวลดลงได้ 10-15% และ EBITDA margin จะเพิ่มได้ 2-3% เพราะมีการควบคุมค่าใช้จ่ายได้ดีกว่าช่วงก่อนเกิดโควิดแล้ว ส่วนแผนการขยายโรงแรมในต่างประเทศยังคงโฟกัสที่ประเทศฟิลิปปินส์เป็นหลักก่อน  ยังคงประมาณการผลการดำเนินงานในปี 2565 มีผลขาดทุนสุทธิอยู่ที่ -804 ล้านบาท เป็นการขาดทุนลดลงจากปี 2564 ที่ -2.1พันล้านบาท
ขณะที่คาดผลการดำเนินงานในไตรมาส 1/2565 จะเห็นเป็นขาดทุนปกติลดลง เมื่อเทียบช่วงเดียวกันของปีก่อน จากโครงการเราเที่ยวด้วยกันช่วยหนุนต่อเนื่อง
ด้านราคาหุ้นในช่วง 1 เดือนที่ผ่านมาเพิ่มขึ้นโต11% เมื่อเทียบกับ SET ซึ่ง outperform กว่ากลุ่มฯเมื่อเทียบกับ CENTELโต8% และ MINT โต 9% เพราะภาครัฐมีนโยบายการผ่อนคลายการเข้าประเทศไทยอย่างต่อเนื่อง
นอกจากนี้มองสถานการณ์การท่องเที่ยวในครึ่งปีหลัง 2565 จะฟื้นตัวได้ดีจากการเตรียมยกเลิก Thailand pass ในวันที่ 1 มิ.ย.2565 และการประกาศโควิดเป็นโรคประจำถิ่นในวันที่ 1 ก.ค.2565 ซึ่ง ERW จะได้รับประโยชน์สูงสุด เพราะมีสัดส่วนโรงแรมในประเทศสูงที่สุดในกลุ่มถึง 88%